[{"text_idx": "#000002", "text": "GALBAIANeko zuzendari den Ismael Igartuaren sarrera labur baten ostean, Idoia Apraiz, GALBAIANeko JIaren Kudeaketa Estrategikoko Arduradunak, \u201cJIaren kudeaketa estrategikoa mundu digitalean\u201d izenburupean emandako hitzaldian, erronka hauek nabarmendu zituen: JI estrategia negozio eredu berrietara egokitzea, produktu/zerbitzu berrientzako JI estrategiaren 360oko diseinua egitea eta JIaren estrategia berrikuntza prozesuetan txertatzea."}, {"text_idx": "#000005", "text": "Ondoren, Itziar Lopez de Bergarak, GALBAIANeko Arlo Juridikoko Arduradunak, aurkezpenen zirkulua itxi zuen, eta programa informatikoen autore-eskubideak eta autore-eskubideen eta sui generis eskubideen bidezko datu-baseen babesa izan zituen hizpide. Itziarrek software libre edo kode irekikoen erabilera identifikatzearen garrantziaz ohartarazi zuen eta garatutako software-aren ustiapenean dituen ondorioez, eta, azkenik, mundu digitaleko arau-aldaketei adi egon beharra nabarmendu zuen, adibidez Europako Datuen Estrategiari dagozkionak."}, {"text_idx": "#000007", "text": "Roma\u0301n Oru\u0301s izan zen hitz egiten lehena. MULTIVERSEen JI estrategia partekatu zuen entzuleekin, patenteen bidez garatzen dituzten erabilera kasu guztiak babesten saiatzean oinarritzen dela zehaztuz. MULTIVERSEentzat funtsezkoa da JI hau sortzea eta hirugarrenekin sinatzen dituen akordioetan haren gaineko jabetza bermatzea. 2022an Europako patenteen Espainiako eskatzaileen sailkapena erakutsi zuen, non bosgarren postuan agertzen den, MULTIVERSE baino askoz handiagoak diren erakundeekin ohorezko postuak partekatuz. Pentsa arazi beharko lukeen hausnarketa suntsitzailea egin zuen: uste du kontua ez dela MULTIVERSEek asko patentatzen duela, besteek oso gutxi patentatzen dutela baizik."}, {"text_idx": "#000009", "text": "Bere aldetik, Nerea Arangurenek DANOBATGROUPek eta IDEKOk IP kudeaketa aktiboa egiten dutela azaldu zuen, eta JIa hasieratik hartzen dela kontuan jorratzen diren proiektu guztietan. Nereak DAS izeneko sistema bati lotutako arrakasta-istorio bat ere aipatu zuen, eta adimen artifizialean oinarritutako erabilera kasuak berrikusi beharra azpimarratu zuen, patentagarritasun posiblea ebaluatzeko."}, {"text_idx": "#000010", "text": "Arrate Jaureguibeitiak hiru gako zerrendatu zituen adimen artifizialaren alorreko JI estrategiari dagokionez: sortutako JIa behar bezala identifikatu eta babestea, ezartzen den lankidetza bakoitzerako kontratu argiak ezartzea eta aktiboen monetizazioan oinarritutako negozio eredu berriak kontuan hartzea. ."}, {"text_idx": "#000011", "text": "Azkenik, Pedro Mun\u0303oz-Barojak baieztatu zuen BERRIUPetik bizkortzen diren eta EASO VENTURESek bultzatzen dituen startup-etatik asko mundu digitalean kokatutako proiektuak direla. Nabarmendu zuen talde ekintzailea dela startup-ak bizkortzeko edo horietan inbertitzeko irizpide nagusia, baina kontuan izanda kasu askotan proiektuarekin lotutako teknologia ere funtsezkoa izango dela, eta kasu horretan JI bidez babestu beharko litzateke."}, {"text_idx": "#000012", "text": "Mahai-inguruaren ostean, asmatzaile onenari GALBAHE Sariaren irabazlearen izena eman zen ezagutzera. Eguna mahai-inguruan sortutako eztabaidei jarraipena eman zien luntx batekin amaitu zen."}, {"text_idx": "#000016", "text": "\u201cWorld IP Day\u201d-ren barruan, GALBAIANek GALBAHE Saria eman dio bere irizpideen arabera saria jasotzeko meritu gehien izan duen asmatzaileari. Horretarako, azken hamabi hilabeteetan gertatutakoa eta saridunaren ibilbidea hartzen ditu kontuan. Sari honen bidez, GALBAIANek balioan jarri nahi ditu gure inguruko asmatzaileak, asko eta oso onak baitira."}, {"text_idx": "#000022", "text": "2020 - Ez zen entregatu pandemiaren ondorioz"}, {"text_idx": "#000027", "text": "Ikerlanek ikerketa-artikulu onenaren saria jaso du bateragarritasun elektromagnetikoari buruzko munduko konferentzia handienean"}, {"text_idx": "#000029", "text": "Datorren ostegunean, hilaren 28an, industria arloko eta zerbitzuen sektoreko hornitzaileen klusterrak, MONDRAGON Hospitalityk, lehenengo azoka egingo du Mallorcan eta bertan batuko ditu Hoteletako hornitzaile nagusiak."}, {"text_idx": "#000031", "text": "Debagoieneko ekintzaile eta inbertitzaileak bildu ditu bigarrenez Garaia Investors ekitaldiak."}, {"text_idx": "#000032", "text": "1. Industriari aplikaturiko adimen artifizialeko praktika egokiak\n2. MONDRAGON Healthek osasunaren merkatuan duen presentzia indartu du\n3. Mundukideren Lasterketa Solidarioa urriaren 22an ospatuko da"}]